Parlamentul  României

	Comisia pentru buget, finanţe şi bănci


	
	Bucureşti,        

Nr. 22/306/08.11.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar,  cu care comisia noastră a fost sesizată în fond cu adresa Biroului Permanent nr.PL.x 410 din  20 iunie 2011.
	PREŞEDINTE,

Maria Eugenia Barna




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/306/08.11.2011


RAPORT

asupra proiectului de Lege privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar


Cu adresa nr. Plx 410 din 20 iunie 2011, Biroul Permanent conform art.95 şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar.
Prezentul proiect de Lege are ca obiect de reglementare completarea art. 11 din OUG 37/2008, prin care este reglementat cadrul general referitor la stabilirea limitelor anuale aferente finanţărilor rambursabile ale unităţilor/subdiviziunilor administrativ-teritoriale în vederea încadrării în nivelul deficitului bugetului general consolidat.

La întocmirea raportului s-a avut în vedere avizul Consiliului legislativ şi Comisiei juridice, de disciplină şi imunităţi.

Proiectul de Lege a fost adoptat de Senat în şedinţa din 15 iunie 2011.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 28 deputaţi, din totalul de 33 membri ai comisiei.

La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Gheorghe Gherghina-secretar de stat la Ministerul Finanţelor Publice.
Raportul comisiei a fost adoptat cu unanimitatea membrilor prezenţi la dezbatere. 

In urma dezbaterii proiectului de Lege,  în şedinţa din data de 07.11.2011, comisia propune Plenului Camerei Deputaţilor adoptarea proiectul de Lege privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, cu amendamentele admise şi respinse prezentate în anexă.
	PREŞEDINTE,

Maria Eugenia Barna


	SECRETAR,

Nicolae Bud


Întocmit,

Consilier parlamentar Ene Giorgiana

ANEXA

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. Crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	L E G E

privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar
	L E G E

privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar
	

	2. 
	
	Articol unic.- Se aprobă Ordonanţa de urgenţă a Guvernului nr. 80 din 8 septembrie 2011 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul oficial al României, Partea I, nr. 636 din 10 septembrie 2010, cu următoarele modificări şi completări:
	Articol unic.- Se aprobă Ordonanţa de urgenţă a Guvernului nr. 80 din 8 septembrie 2011 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul oficial al României, Partea I, nr. 636 din 10 septembrie 2010, cu următoarele modificări şi completări:
	

	3. 
	ORDONANŢĂ DE URGENŢĂ

a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar

	nemodificat
	1. Titlul ordonanţei se modifică şi va avea următorul cuprins:

“ORDONANŢĂ DE URGENŢĂ

pentru completarea art. 11 din Ordonanţade urgenţă a Guvernului nr.37/2008 privind reglementarea unor măsuri financiare în domeniul bugetar, precum şi pentru instituirea altor măsuri financiare în domeniul bugetar”
	

	4. 
	Articol unic. - La articolul 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul Oficial al României, Partea I, nr. 276 din 8 aprilie 2008, aprobată cu modificări prin Legea nr. 275/2008, cu modificările şi completările ulterioare, după alineatul (3) se introduce un nou alineat, alineatul (4), cu următorul cuprins:
"(4) În situaţia în care în cursul exerciţiului financiar comisia prevăzută la alin. (3) a emis autorizări pentru efectuarea de trageri din finanţările rambursabile contractate sau care urmează a fi contractate de unităţile/subdiviziunile administrativ-teritoriale, a căror valoare însumată reprezintă cel puţin 80% din limita anuală pentru trageri stabilită în condiţiile alin. (1), aceasta autorizează efectuarea de trageri cu parcurgerea succesivă a următoarelor etape:
a) maximum 10 milioane lei pentru fiecare cerere de tragere din împrumuturile contractate de unităţile/subdiviziunile administrativ-teritoriale;
b) în cazul cererilor de tragere din împrumuturile contractate de unităţile/subdiviziunile administrativ-teritoriale a căror valoare depăşeşte suma de 10 milioane lei, pentru valoarea care depăşeşte această sumă se aplică principiul pro rata la suma rămasă disponibilă după autorizarea efectuării de trageri, prevăzută la lit. a);
c) în cazul în care după autorizarea efectuării de trageri, prevăzută la lit. b), rezultă diferenţe, până la acoperirea integrală a cererilor de trageri ale unităţilor/subdiviziunilor administrativ-teritoriale, diferenţele se autorizează pentru a fi efectuate în anul următor, cu încadrarea în limita anuală;
d) în cazul finanţărilor rambursabile care urmează a fi contractate, tragerile se autorizează pentru a fi efectuate începând cu anul următor, cu încadrarea în limitele anuale, în condiţiile legii. Dacă suma rămasă disponibilă din limita anuală aferentă unui exerciţiu financiar este depăşită de valoarea însumată a cererilor de trageri pentru anul respectiv, se aplică principiul pro rata, iar diferenţele se autorizează pentru a fi efectuate în anul următor."

	1. La articolul unic, partea introductivă a alineatului (4) alarticolului 11 din ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar va avea următorul cuprins:

„(4) Dacă în cursul exerciţiului financiar valoarea însumată a tragerilor autorizate de comisia prevăzută la alin.(3), pentru a fi efectuate din finanţările rambursabile contractate sau care urmeză a fi contractate de unităţile/subdiviziunile administrativ-teritoriale, reprezintă cel puţin 80% din limita anuală pentru trageri stabilită în condiţiile legii, comisia autorizează efectuarea de trageri, cu parcurgerea succesivă a următoarelor etape.”
	Se elimină
	

	5.
	
	2. La articolul unic, după punctul 1 se introduce un nou punct, pct.2, cu următorul cuprins:

„La articolul 11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, după alineatul (4) se introduce un nou alineat, alin. (5), cu următorul cuprins:

(5) Comisia prevăzută la alin. (3) autorizează efectuarea de trageri în ordinea cronologică a înregistrării cererilor la direcţia de specialitate din Ministerul Finanţelor Publice, care asigură secretariatul comisiei.”
	Se elimină


	

	6.
	
	
	2. După articolul unic se introduce un nou articol, articolul II, cu următorul cuprins:
 “ Art. II. - Pentru anul 2012 se aprobă instituirea unor măsuri financiare în domeniul bugetar, după cum urmează:
 Art. 1 - (1) În anul 2012 cuantumul brut al salariilor de bază/soldelor funcţiei de bază/salariilor funcţiei de bază/indemnizaţiilor de încadrare, se menține la același nivel cu cel ce se  acordă personalului plătit din fonduri publice pentru luna decembrie 2011.

    
(2) În anul 2012 cuantumul sporurilor, indemnizaţiilor, compensaţiilor şi al celorlalte elemente ale sistemului de salarizare care fac parte, potrivit legii, din salariul brut, solda lunară brută/salariul lunar brut, indemnizaţia brută de încadrare, se menține la același nivel cu cel ce se  acordă personalului plătit din fonduri publice pentru luna decembrie 2011, în măsura în care personalul îşi desfăşoară activitatea în aceleaşi condiţii.

   
(3) În anul 2012, cuantumul brut al salariilor de încadrare, al sporurilor, indemnizaţiilor, compensaţiilor şi al celorlalte elemente ale sistemului de salarizare aferent personalului  didactic şi didactic auxiliar din învăţământ, în conformitate cu prevederile  Legii nr. 63/2011 privind încadrarea şi salarizarea în anul 2011 a personalului didactic şi didactic auxiliar din învăţământ,  se menține la același nivel cu cel ce se  acordă pentru luna decembrie 2011, în măsura în care personalul îşi desfăşoară activitatea în aceleaşi condiţii.

   
(4) Începând cu luna ianuarie 2012, în ceea ce priveşte salarizarea personalului didactic şi didactic auxiliar din învăţământ, se aplică prevederile Legii nr. 63/2011 privind încadrarea şi salarizarea în anul 2011 a personalului didactic şi didactic auxiliar din învăţământ.


(5) În anul 2012 prevederile art. 12 din anexa nr. II, cap. I lit. B – Reglementări specifice personalului didactic din învățământ la Legea-cadru nr. 284/2010 privind salarizarea personalului plătit din fonduri publice nu se aplică. 

    
Art. 2 - În anul 2012, pentru personalul nou-încadrat pe funcţii, pentru personalul numit/încadrat în aceeaşi instituţie/autoritate publică pe funcţii de acelaşi fel, precum şi pentru personalul promovat în funcţii sau în grade/trepte, salarizarea se face la nivelul de salarizare în plată pentru funcţiile similare din instituţia/autoritatea publică în care acesta este încadrat.

   
 Art. 3 - Prevederile art. 2 şi 3 se aplică în mod corespunzător şi personalului ale cărui raporturi de muncă sau serviciu au fost suspendate în condiţiile legii şi şi-a reluat activitatea în anul 2012.

   
 Art. 4 - (1) Valoarea de referinţă  se menţine şi în anul 2012 la 600 lei.

    
(2) În anul 2012 nu se aplică valoarea de referinţă şi coeficienţii de ierarhizare corespunzători claselor de salarizare prevăzuţi în anexele la Legea-cadru nr. 284/2010 privind salarizarea personalului plătit din fonduri publice.


(3) Prin excepţie de la prevederile alin (2), pentru personalul din autorităţile şi instituţiile publice finanţate integral din venituri proprii, aflate în subordinea, sub autoritatea, în coordonarea Guvernului, ministerelor şi celorlalte organe de specialitate ale administraţiei publice centrale şi locale, precum şi cele aflate în coordonarea primului-ministru şi cele aflate sub controlul Parlamentului, ale căror contracte colective de muncă îşi încetează valabilitatea în anul 2012, salariile se stabilesc potrivit Anexei nr. VIII la la Legea-cadru nr. 284/2010 privind salarizarea personalului plătit din fonduri publice, fără a depăşi nivelul din decembrie 2011.

    
Art.5 - În anul 2012, pentru personalul militar, poliţiştii şi funcţionarii publici cu statut special din sistemul administraţiei penitenciare, indemnizaţiile, compensaţiile, sporurile, primele, ajutoarele, plăţile compensatorii, despăgubiri, compensaţiile lunare pentru chirie şi alte drepturi acordate potrivit actelor normative în vigoare se stabilesc în raport cu nivelul bazei de calcul al acestora utilizată pentru luna decembrie 2011.

    
Art. 6 - (1) În anul 2012, avansarea personalului încadrat pe funcţii de execuţie în gradaţia corespunzătoare tranşei de vechime în muncă se face prin încadrarea în clasele de salarizare corespunzătoare vechimii în muncă dobândite, prevăzute la art. 11 alin. (3) din Legea-cadru nr. 284/2010 privind salarizarea personalului plătit din fonduri publice, personalul beneficiind de o majorare a salariului de bază avut, corespunzător numărului de clase de salarizare succesive suplimentare multiplicat cu procentul stabilit la art. 10 alin. (5) din această lege, fără acordarea salariului corespunzător coeficientului de ierarhizare aferent noii clase de salarizare.

    
(2) În anul 2012, prevederile alin. (1) se aplică în mod corespunzător  pentru personalul de conducere, precum și la trecerea într-o altă tranşă de vechime în funcţie pentru personalul care ocupă funcţii din cadrul familiei ocupaţionale "Justiţie”.
    
(3) Personalul care, în cursul anului 2012, desfăşoară activităţi noi care presupun, potrivit Legea-cadru nr. 284/2010 privind salarizarea personalului plătit din fonduri publice, acordarea unor clase de salarizare succesive celei deţinute pentru funcţia respectivă beneficiază de o majorare a salariului de bază, respectiv a soldei/salariului de funcţie, corespunzător numărului de clase de salarizare suplimentare multiplicat cu procentul stabilit la art. 10 alin. (5) din această lege.

    
Art. 7 - (1) În anul 2012, munca suplimentară efectuată peste durata normală a timpului de lucru de către personalul din sectorul bugetar încadrat în funcţii de execuţie sau de conducere, precum şi munca prestată în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, în cadrul schimbului normal de lucru, se vor compensa numai cu timp liber corespunzător.

    

(2) În anul 2012, autorităţile şi instituţiile publice indiferent de modul de finanţare nu vor acorda premii şi prime de vacanţă.
    
Art. 8 - (1) În anul 2012, cuantumul drepturilor prevăzute la art. 2 alin. (1) lit. a), b) şi d), alin. (4), art.13 lit. b) şi c)  şi art.14 din Legea nr. 118/2010 privind unele măsuri necesare în vederea restabilirii echilibrului bugetar, cu modificările şi completările ulterioare, se menține la același nivel cu cel ce se  acordă pentru luna decembrie 2011.

    

(2) În anul 2012, pentru personalul încadrat în instituţiile publice de apărare, ordine publică şi siguranţă naţională, pe perioada participării la misiunile specificate la art. 2 alin.(1) din Legea nr. 121/2011 privind participarea forţelor armate la misiuni şi operaţii în afara teritoriului statului român, alocaţiile de hrană se acordă în cuantumul prevăzut pentru luna decembrie 2011.

    

(3) De cuantumul drepturilor prevăzute la alin. (2) beneficiază şi poliţiştii şi funcţionarii publici cu statut special din sistemul administraţiei penitenciare care desfăşoară misiuni în străinătate în cadrul forţelor de menţinere a păcii sub egida ONU, NATO sau a altor organizaţii internaţionale.

    
Art. 9 -  
În anul 2012, nu se acordă ajutoarele sau, după caz, indemnizaţiile la ieşirea la pensie, retragere, încetarea raporturilor de serviciu ori la trecerea în rezervă.    

    
Art. 10 - (1) Începând cu anul 2012, salariile de bază ale personalului din instituţiile şi autorităţile publice care beneficia de stimulente în temeiul actelor normative prevăzute la art. I – VIII din Ordonanţa de Urgenţă a Guvernului nr. 71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar, se calculează prin includerea în acestea a nivelului mediu lunar al acestor drepturi plătit în anul 2010.

  

(2) Prin ordin/decizie a ordonatorului principal de credite se stabilesc procedura şi criteriile pe baza cărora se stabilesc noile salarii de bază.

  
(3) Sumele care vor fi incluse în salariile de bază conform alin.(1), în mod cumulat pe ordonator de credite, la nivelul anului 2012, nu pot depăşi nivelul fondului total de stimulente plătite în anul 2010. 

  
(4) Prevederile alin.(1) nu se aplică în cazul personalului din cadrul autorităţilor şi instituţiilor publice  care beneficiază de prevederile art. 14 din Legea nr.285/2010 privind salarizarea în anul 2011 a personalului plătit din fonduri publice. 

  
Art.11 - (1) În anul 2012, indemnizaţiile, compensaţiile, sporurile, majorările salariilor de bază  şi alte drepturi acordate potrivit actelor normative în vigoare se stabilesc fără a lua în calcul drepturile incluse în salariul de bază conform prevederilor art. 14 din Legea nr. 285/2010 privind salarizarea în anul 2011 a personalului plătit din fonduri publice şi art. 11 din prezenta lege.



(2) În anul 2012 prevederile alin. (6) şi (7) ale art. 20 din la Legea-cadru nr. 284/2010 privind salarizarea personalului plătit din fonduri publice nu se aplică.

  
Art. 12 – (1) Prevederile art.21 din Legea-cadru nr. 284/2010 privind salarizarea personalului plătit din fonduri publice se aplică începând cu 1 ianuarie 2013. 

  
(2) Sporurile pentru condiţii de muncă prevăzute de Legea-cadru nr. 284/2010 privind salarizarea personalului plătit din fonduri publice, se acordă şi personalului nou-încadrat şi personalului ale cărui raporturi de muncă sau serviciu au fost suspendate în condiţiile legii şi care și-au reluat activitatea în anul 2012, numai în măsura în care  acesta îşi desfăşoară activitatea în aceleaşi condiţii de muncă cu personalul care beneficiază de aceste sporuri din instituţia/autoritatea publică respectivă, într-un cuantum egal cu cel stabilit pentru funcţiile similare în plată.

  

(3) Începând cu 1 ianuarie 2012, prevederile alin. (2) se aplică în mod corespunzător  personalului încadrat și personalului care și-a reluat activitatea, în anii 2010 și 2011, cu respectarea art. 6 alin. (4) din Legea-cadru nr. 284/2010 privind salarizarea personalului plătit din fonduri publice.

  
Art. 13 - (1) Pentru funcţionarii publici care se transferă, sunt redistribuiți din corpul funcționarilor publici sau sunt reintegrați în funcție, potrivit legii, în cursul anului 2012, la stabilirea salariului va fi avută în vedere treapta de salarizare deţinută anterior.




(2) În cazul funcţionarilor publici nou-încadraţi sau promovaţi, nivelul de salarizare în plată pentru funcţiile similare este cel corespunzător treptei 3 de salarizare utilizate în anul 2010.

Art.14 - În anul 2012, cuantumul indemnizaţiei  Preşedintelui Consiliului Naţional al Persoanelor Vârstnice se stabileşte la nivelul din luna decembrie 2011.

Art. 15 – (1) În anul 2012, instituţiile şi autorităţile publice centrale şi locale, astfel cum sunt definite prin Legea nr. 500/2002 privind finanţele publice, cu modificările şi completările ulterioare şi prin Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, cu excepţia instituţiilor finanţate integral din venituri proprii, nu acordă tichete de masă personalului din cadrul acestora.

    (2) În bugetele pe anul 2012 ale  instituţiilor publice centrale şi locale, aşa cum sunt definite prin Legea nr. 500/2002, cu modificările şi completările ulterioare şi prin Legea nr. 273/2006, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, nu se prevăd sume pentru acordarea de tichete-cadou şi tichete de vacanţă personalului din cadrul acestora.
    Art. 16 -  Termenul prevăzut la alin. (2) al art. 193 referitor la prevederile art. 102 alin. (2)-(4), art. 169 alin.(6) şi art. 170 din  Legea nr. 263/2010 privind sistemul unitar de pensii publice,  cu modificările şi completările ulterioare, se prorogă până la data de 1 ianuarie 2013.

 Art. 17 – (1) Până la data de 31 decembrie 2012, nu se acordă  cupoanele sociale prevazute la alin. (6) al art. 27 din Legea educaţiei naţionale nr.1/2011. 

 (2) Până la începutul anului şcolar 2012-2013 nu se acordă finanţarea de bază pentru elevii din învăţământul primar particular acreditat, gimnazial particular acreditat, profesional particular acreditat, liceal particular acreditat şi confesional particular acreditat prevăzută la Art. 101 alin. (2) din Legea 1/2011. Începând cu anul şcolar 2012-2013 finanţarea de bază se asigură pentru toţi preşcolarii şi pentru toţi elevii din învăţământul primar, gimnazial, profesional şi liceal de stat, particular sau confesional acreditat, precum şi pentru elevii din învăţământul postliceal special de stat, conform prevederilor Art. 101 alin. (2) din Legea 1/2011.

  
Art. 18. -  În anul 2012 indemnizaţiile prevăzute la art. 4 alin. (4) din Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr. 341/2004 cu modificările şi completările ulterioare, nu se acordă.

    
Art. 19.-  În anul 2012 se acordă reduceri de tarife sau, după caz, gratuităţi, numai în limita a trei călătorii dus-întors sau şase călătorii simple, la facilităţile de transport prevăzute de următoarele acte normative:

a) art. 1, alin. (1), (2) şi (4) ale art. 2, alin. (1) şi (2) ale art. 3, alin. (1), (2) şi (3) ale art. 4, art. 5, alin. (1), (2) şi (3) ale art. 8, alin. (1) al art. 9, alin. (1) al art. 11 şi art. 12, din Ordonanţa Guvernului nr. 112/1999, republicată, privind călătoriile gratuite în interes de serviciu şi în interes personal pe căile ferate române, aprobată cu modificări prin Legea nr. 210/2003, cu modificările şi completările ulterioare, 

b) lit. k) a alin.(1) al art.5 din Legea nr. 341/2004 Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, cu modificările şi completările ulterioare, 

c) art. 80 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare. 

 Art. 20 – (1) Prevederile art. 21, 22 şi 24 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial, Partea I, nr.249 din 14 aprilie 2009, aprobată prin Legea nr.227/2009, cu modificările şi completările ulterioare,  se aplică  până la data de 31 decembrie 2012.
           (2) În anul 2012 Guvernul poate aproba prin hotărâre ocuparea posturilor vacante din anumite domenii de activitate sau pentru anumite categorii de personal, prin excepţie de la prevederile art.22 din  Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare,  cu condiţia încadrării în cheltuielile de personal aprobate.

  
Art. 21  Termenul prevăzut la art. 136 din Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se prorogă până la data de 1 ianuarie 2013.

           Art. 22  Termenul prevăzut la art. 361 alin. (3) lit. g) din Legea educaţiei naţionale nr.1/2011, publicată în Monitorul Oficial al României, Partea I, nr.18 din 10 ianuarie 2011,  se prorogă până la data de 1 ianuarie  2013.

  
Art. 23  Cheltuielile prevăzute la alin.(6) al art. 111, precum şi cele aferente reducerilor de tarif de care beneficiază studenţii pentru transportul pe calea ferată şi cu metroul,  prevăzute la alin.(2) al art. 205  din  Legea educaţiei naţionale nr.1/2011, se finanţează prin bugetul Ministerului Transporturilor şi Infrastructurii.


	Economia globală a intrat în anul 2008 în cea mai mare criză economică după marea recesiune din anul 1930, care a afectat atât ţările dezvoltate, cât şi ţările emergente, demonstrând gradul de interdependenţă a economiilor lumii. 

Astfel, criza economică profundă pe care o traversează economia mondială şi implicit şi economia românească a impus luarea cu celeritate a unor măsuri de austeritate care vizează analizarea şi reaşezarea cheltuielilor publice într-o nouă structură, care să permită, într-un mix de politici bugetare, fiscale şi monetare, pe termen scurt stoparea declinului economic, iar în perspectivă reluarea creşterii economice pe baze sănătoase.

În acest context, este necesară adoptarea unei strategii de consolidare care să se concentreze asupra unui amplu proces de reformă  pe partea  ajustării cheltuielilor în sectorul public, care să permită reducerea deficitului bugetar, eliminarea presiunilor anticipate şi care va contribui la asigurarea unei creşteri sănătoase pe termen lung. 

 Începând  cu anul 2011 economia s-a stabilizat şi creşterea se reia, dar pentru a contracara riscurile, trebuie continuată  implementarea cu fermitate a politicilor, deoarece redresarea este în continuare vulnerabilă la evoluţii negative pe pieţele financiare internaţionale, precum creşterea primelor de risc şi influxuri de capital mai volatile , dar şi la riscurile ce ameninţă redresarea zonei euro.

Politica bugetară promovată pentru anul 2012 trebuie să fie o politică  prudentă, restrictivă şi echilibrată, care are în vedere respectarea angajamentului de a aduce deficitele cash şi ESA sub 3% din PIB.

În acest context este necesară implementarea unor politici responsabile, care să asigure sustenabilitatea fiscală, în domeniul cheltuielilor cu salariile personalului bugetar, asistenţei sociale şi pensiilor.

 Având în vedere aspectele mai sus prezentate,  pentru anul 2012 se impune îngheţarea salariilor şi a valorii punctului de pensie la nivelul din anul 2011, amânarea aplicării unor  prevederi din Legea educaţiei naţionale, nr.1/2011 cu privire la nivelul finanţării educaţiei şi cercetării ca pondere în produsul intern brut, continuarea blocării posturilor vacante si ocuparea numai a 15% din posturile care se vacantează, neacordarea tichetelor de masă, tichetelor de vacanţă şi a tichetelor cadou nici în anul 2012, precum şi adoptarea altor măsuri care să conducă la reducerea unor categorii de cheltuieli bugetare.

Impactul acestor măsuri asupra cheltuielilor bugetului general consolidat este de diminuare a acestora cu cca. 40 miliarde lei, reprezentând  aproape 7% din PIB. 

Luarea acestor măsuri în regim de urgenţă se impune avându-se în vedere necesitatea adoptării, în cel mai scurt timp, a legii bugetului de stat şi a legii bugetului asigurărilor sociale de stat pe anul 2012, condiţie sine qua non pentru menţinerea acordurilor cu organismele financiare internaţionale.




II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	
	
	Art. 17 -  Termenul prevăzut la alin. (2) al art. 193 referitor la prevederile art. 102 alin. (2)-(4), art. 169 alin.(6) şi art. 170 din  Legea nr. 263/2010 privind sistemul unitar de pensii publice,  cu modificările şi completările ulterioare, se prorogă până la data de 1 mai 2012.

Autor: domnul Ignat Miron –deputat minorităţi

	Motivaţia respingerii: este mai clar termenul iniţial.
	Camera Deputaţilor

	
	
	Art. 12 – (1) Prevederile art.21 din Legea-cadru nr. 284/2010 privind salarizarea personalului plătit din fonduri publice se aplică începând cu 1 mai 2012.

Autor: domnul Ignat Miron –deputat minorităţi

